സോഷ്യല്മീഡിയ വഴി പരിചയം: പ്രായപൂര്ത്തിയാകാത്ത പെണ്കുട്ടിയെ തട്ടിക്കൊണ്ടുപോയി പീഡിപ്പിച്ച യുവാവ് പിടിയില് തൊടുപുഴ: സോഷ്യല്മീഡിയ വഴി പരിചയപ്പെട്ട പ്രായപൂര്ത്തിയാകാത്ത പെണ്കുട്ടിയെ തട്ടിക്കൊണ്ടുപോയി പീഡിപ്പിച്ച സംഭവത്തില് യുവാവ് പിടിയില്. വണ്ടന്മേട് സ്വദേശി പ്രമോദ് ആണ് അറസ്റ്റിലായത്. പീരുമേട് കോടതിയില് ഹാജരാക്കിയ പ്രതിയെ 14 ദിവസത്തേക്ക് ജുഡീഷ്യല് കസ്റ്റഡിയില് വിട്ടു. മൂന്ന് ദിവസം മുന്പാണ് വണ്ടിപ്പെരിയാര് ഡൈമുക്ക് സ്വദേശിയായ 13 കാരിയെ വീട്ടില് നിന്നും കാണാതായത്. തുടര്ന്ന് നടത്തിയ അന്വേഷണത്തില് പ്രമോദ് പിടിയിലാകുകയായിരുന്നു. വൈദ്യപരിശോധനയ്ക്ക് വിധേയയാക്കിയതോടെ പെണ്കുട്ടി പീഡിപ്പിക്കപ്പെട്ടെന്ന് വ്യക്തമാകുകയായിരുന്നു. മൂന്ന് മാസം മുമ്ബ് സോഷ്യല് മീഡിയ വഴിയാണ് പെണ്കുട്ടിയുമായി ബന്ധം സ്ഥാപിച്ചതെന്ന് ഇയാള് പോലീസിനോട് പറഞ്ഞു. പെണ്കുട്ടിയെ പ്രണയം നടിച്ച് വീട്ടില് നിന്നും വിളിച്ചിറക്കുകയായിരുന്നുവെന്നും രണ്ടു ദിവസം മുമ്ബ് രാത്രിയില് ബൈക്കില് പെണ്കുട്ടിയുടെ വീട്ടിലെത്തിയ യുവാവ്, കുട്ടിയെ സ്വന്തം വീട്ടിലേയ്ക്ക് കൂട്ടിക്കൊണ്ടുപോകുകയായിരുന്നുവെന്നും പൊലീസ് അന്വേഷണത്തില് വ്യക്തമായി. സംവത്തില് മറ്റാര്ക്കെങ്കിലും പങ്കുണ്ടോയെന്നും പോലീസ് അന്വേഷിക്കുന്നുണ്ട്. Tags latest news Kerala Police minor girl raped minor girl man arrested abducting shortlink